b'\n_START_ARTICLE_\nHistidin\n_START_SECTION_\nKemijske lastnosti\n_START_PARAGRAPH_\nKonjugirana kislina (protonirana oblika) imidazolne stranske verige v histidinu ima pK\xe2\x82\x90 pribli\xc5\xbeno 6. To pomeni, da bo pri fiziolo\xc5\xa1ko pomembnih vrednostih pH \xc5\xbee relativno majhna sprememba pH spremenila njegov skupni naboj. Pri pH < 6 je imidazolni obro\xc4\x8d ve\xc4\x8dinoma protoniran. V protoniranem stanju ima imidazolni obro\xc4\x8d dve vezi NH in pozitiven naboj, ki je enakomerno porazdeljen med obema du\xc5\xa1ikovima atomoma in se lahko prika\xc5\xbee z dvema enako pomembnima resonan\xc4\x8dnima strukturama.\n_START_SECTION_\nAromati\xc4\x8dnost\n_START_PARAGRAPH_\nImidazolni obro\xc4\x8d histidina je pri vseh pH vrednostih aromatski. Vsebuje \xc5\xa1est elektronov: \xc5\xa1tiri iz dveh dvojnih vezi in dva iz osamljenega du\xc5\xa1ikovega elektronskega para. \xcf\x80 elektroni bi lahko povzro\xc4\x8dili \xcf\x80 zlaganje (\xcf\x80-\xcf\x80 interakcije) aromatskih obro\xc4\x8dev, vendar ga ote\xc5\xbeuje pozitivi naboj.  _NEWLINE_Histidin v nobenem stanju ne absorbira svetlobe z valovno dol\xc5\xbeino 280 nm, v ni\xc5\xbejem UV obmo\xc4\x8dju pa absorbira bolj kot nekatere amino kisline.\n_START_SECTION_\nMetabolizem\n_START_PARAGRAPH_\nIzoelektri\xc4\x8dna to\xc4\x8dka histidina je v nevtralnem obmo\xc4\x8dju (pH = 7,59), zato je edina proteinogena aminokislina, ki je lahko pod fiziolo\xc5\xa1kimi pogoji deluje kot donor ali akceptor protonov. Tak\xc5\xa1na je na primer njegova vloga v kataliti\xc4\x8dni triadi asparagin-histidin-serin serinskih proteaz. Pomemben je tudi za vezavo \xc5\xbeeleza v hemoglobinu in mi\xc5\xa1i\xc4\x8dnem pigmentu mioglobinu in kot ligand kovinskih ionov kompleksov v elektronski transportni verigi v mitohondrijih (oksidativna fosforilacija) in v kloroplastih (fotosinteza)._NEWLINE_V vodni raztopini histidin protolizira:_NEWLINE_Histidin je prekurzor za biosintezo histamina in karnozina._NEWLINE_Encim histidinaza pretvori histidin v amonijak in urokansko kislino. Pomanjkanje tega encima povzro\xc4\x8di redko metaboli\xc4\x8dno motnjo histidinemijo. V aktinobakterijah in vlaknastih glivah, kot je  Neurospora crassa, se histidin lahko pretvori v antioksidant ergotionein.'